**Efnisyfirlit**

[Kantsteinar - Almenn lýsing 1](#_Toc492600827)

[75.1 Kantsteinar 2](#_Toc492600828)

Kantsteinar - Almenn lýsing

a) Verksvið

Verksviðið er gerð kantsteina. Innifalið er allt efni og öll vinna við gerð kantsteina, þ.m.t. útsetningar, undirbúningur, útlögn, aðhlúun og allur frágangur.

b) Efniskröfur

Steinsteypa sem steypt er á staðnum skal uppfylla kröfur skv. staðli ÍST EN 206-1:2000, og skal samsetning hennar vera eftirfarandi:

*Grunnkröfur skv. grein 6.2.2* :

|  |  |
| --- | --- |
| Þrýstistyrksflokkur  | C35/45 |
| Áreitisflokkur | XF4 |
| Mesta nafnstærð fylliefnis | Dmax32 |
| Klóríðinnihaldsflokkur | Cl 0,10 |

*Markagildi skv. grein 5.3.2 :*

|  |  |
| --- | --- |
| Hámarks vatns/sementstölu | v/s 0,40 |
| Lágmarks sementsinnihald  | 400 kg/m3 |
| Lágmarks styrkleikaflokkur | C35 |
| Lágmarks loftinnihald  | 4,5 % |

*Auk þess, skal loftdreifing steypunnar uppfylla eftirtalin skilyrði:*

|  |  |
| --- | --- |
| Yfirborð loftbóla |  ≥ 25 mm-1 |
| Fjarlægðarstuðull | < 0,20 |

Veðrunarþol: Flögnun < 0,5 kg/m2 eftir 28 umf. og < 1,0 kg/m2 eftir 56 umf.(skv. SS137244/3% NaCl).

Allt steypustyrktarjárn skal vera kambstál B500NB samkvæmt ÍST EN 10080:2005 og ÍST NS 3576-2:2005.

Flotstyrkur fyk ≥ 500 N/mm2

Seigla: Brotspenna/Flotspenna ≥ 1,08

Brotlenging: ≥ 5,0 %.

Járnbenta kantsteina sem steyptir eru á staðnum, skal járna með minnst einu langjárni með 8 mm þvermáli, er sé bundið við lóðrétta teina með 12 mm þvermáli c/c 900 mm, l=250 mm, sem reknir eru niður í undirlag.

c) Vinnugæði

Framkvæmd steypuvinnu á byggingarstað skal vera skv. ÍST EN 13670:2009. Kantsteinn skal vera af þeirri stærð sem fram kemur á uppdráttum í útboðslýsingu þessari og skal fylgja hæð slitlags.

Kantsteini úr forsteyptum einingum skal komið fyrir áður en slitlag er sett á veginn. Þjappa skal vel undir og að kantsteini. Undirlag, sem kantsteinn kemur á, skal vera slétt, í réttum hæðum og rækilega þjappað til þess að tryggja rétta hæðarlegu.

Kantstein, sem settur er ofan á slitlag, skal ávallt járna. Slitlagið skal sópað vandlega áður en kantsteinninn er settur á það.

Forsteyptar einingar skulu varðar fyrir þornun á hörðnunartíma.

Við niðurtekt á gönguleiðum og innkeyrslum skal gera fláa í kantstein og skal efri brún kantsteins fylgi niðurtektinni. Við niðurtekt á gagnstíg skal hæðarmunur kantsteins og slitlags vera 15 mm í lægsta punkti. Við niðurtekt á innkeyrslu skal hæðarmunur kantsteins og slitlags vera 25 mm í lægsta punkti. Lágmarkslengd fláa skal vera 1,5 m.

d) Prófanir og mælingar

Prófanir á þrýstistyrk steypu skal gera samkvæmt ÍST 12350 og skulu kröfur standast Viðmiðun 1 í staðlinum.

Niðurstöður prófana á veðrunarþoli skulu standast kröfur og gera skal 2 próf.

Samhliða frost/þýðuprófi skal gera mælingu á loftinnihaldi ferskrar steypu og mælingu á fjarlægðarstuðli og yfirborði loftbóla í harðnaðri steypu fyrir hvert sýni.

75.1 Kantsteinar

a) Um er að ræða gerð kantsteina *[nánar lýsing]*

Staðsetning kantsteins er auðkennd á teikningum [nánari lýsing].

b) Forsteyptar einingar *[nánari lýsing]*

c) Snið í kantstein er sýnt á teikningum *[nánari lýsing]*

Við gangbrautir skal gera skáa í kantinn, þannig að hæð af fullbúnu slitlagi upp í skáa verði 20 mm.

Þar sem mold kemur á svæðið utan kantsteina, sáning eða þökur, skal fylla með
ófrostnæmu malarefni næst kantsteinum, þannig að bak við þá myndist þrístrendur
fleygur með a.m.k. 300 mm þykkt við neðri brún þeirra og jafnhár kantsteinum.

e) Mesta frávik kantsteins (mælt hornrétt frá miðlínu) er *[gildi]*

Nákvæmni í hæð og sléttleika skal vera sú sama og fyrir yfirborð slitlags.

f) Uppgjör miðast við hannaða lengd á fullgerðum kantsteinum.

Mælieining: m